Irene Milleiro

Irene Milleiro Díaz, nada en Pontevedra en 1976, é unha activista social, licenciada en Dereito e máster en Dereitos Humanos e Democracia. Dirixiu o departamento de campañas de Oxfam Intermon. Foi elixida entre as mulleres Top 100 desde o ano 2014 ata o 2017. Foi directora de Campañas para Europa da plataforma Change. org desde 2015. Desde 2022 é directora xeral de Ashoka España. Traxectoria
Irene Milleiro estudou dereito na Universidade de Deusto e posteriormente fixo un máster de Dereitos Humanos e Democracia en Italia.
Foi a Bruxelas a traballar facendo presión en favor das vítimas da tortura en 2002. Alí traballou para a Comisión Europea para a promoción dos dereitos humanos e a democracia en África e para a ONG IRCT.
Volve a España onde traballará durante sete anos para Oxfam Intermón. Nesta ONG exercerá diversos roles de xestión de campañas de axuda o desenvolvemento e relacións institucionais.
En 2011 entrou a formar parte da plataforma de participación cidadá Change. org, unha das maiores webs de peticións do mundo fundada por Ben Rattray en 2007. Anteriormente, a empresa Actuable, xa fora fundada en España no ano 2010 por Francisco Polo coa idea de dar á cidadanía unha ferramenta para cambiar as cousas. Despois da mostra da potencia da plataforma Change. org fusionouse con ela.
Irene Milleiro, directora de campañas en España, sempre estivo convencida do poder transformador da cidadanía. Segundo as súas palabras "Tódolos cambios comezan cunha soa persoa plantándolle cara á inxustiza". Deixou claro en máis dunha ocasión a consideración do liderado, a participación e a velocidade dos cambios como os tres eixos do poder cidadán que está cambiando a sociedade fronte a inxustiza.
Desde abril de 2015 foi a Directora Europea da plataforma Change. org. En tres anos conseguiu que a plataforma superara os seis millóns de persoas usuarias en España. Desde Change. org, axuda milleiros de persoas a utilizar a tecnoloxía para cambiar o mundo e acadar vitorias cidadás en temas de diversa índole.
Comprometida coas persoas LGTB e a visibilidade feminina, considera que as TIC e as redes sociais facilitan o apoderamento das mulleres, dando visibilidade a información e as iniciativas relacionadas coas mulleres que sen a tecnoloxía serían moito menos visibles.
No ano 2019, Irene Milleiro foi incluída na lista dos 50 gais máis influentes de España do ano. Esta listaxe elaborada por LOC (La Otra Crónica) dende hai dez anos nun número especial co gallo do día do Orgullo Gai, converteuse nunha especie de termómetro para medir os adiantos e as loitas do colectivo LGTBI, no que no ano 2019 había 13 mulleres.
Foi nomeada directora xeral de Ashoka España en xaneiro de 2022. Campañas
En 2010 Ndumie Funda, foi a protagonista do primeiro grande éxito cando iniciou unha petición para que o Goberno surafricano frease a violación de lesbianas, e en poucos días tivo 170. 000 adhesións. Conseguiron que as chamadas violacións correctivas entrarán na esfera dos casos por discriminación e incitación ao odio na lexislación surafricana.
En España: 427. 286 sinaturas recollidas para que a traxedia do Madrid Arena (2012) non volva repetirse. A Comunidade de Madrid modificou a Lei de Espectáculos Públicos aumentando as sancións aos infractores.
166. 064 sinaturas recollidas para endurecer as penas contra o maltrato animal en Galicia. O parlamento autonómico aprobou unha nova lei en 2014 con multas ata 30. 000 euros.
300. 660 sinaturas recollidas para lograr prezos xustos para os libros de texto. Unha lei orgánica recolle agora a opción de préstamo gratuíto. Recoñecementos
Premios Top 100 en 2014, 2015, 2016 e 2017.
Premio Mujeres a seguir 2017. Vida persoal
Está casada e ten un fillo e unha filla.